**Restriktioner ifb. med afvikling af træning, pr. 22. marts 2021.**

**Før træning**
- Spillerne møder i de afmærkede områder og bliver afhentet af trænerne 5 minutter før træningen begynder. Gruppen følges til træningsområdet.

**Under træning**
- Der skal altid være én træner eller voksen til stede pr. gruppe (gælder ikke seniorer)

- Max. 50 prs. I hvert træningsområde (inklusive trænere)

- Hovedstød begrænses mest muligt under træning.

- Boldkontakt med hænderne begrænses mest muligt under træning med undtagelse af målmanden, der skal bruge EGNE handsker, som skal være vasket af før træning.

- Træningen tilrettelægges, så man kun har sporadisk kropskontakt.

- Grundet forsamlingsforbuddet må der ikke skiftes ud mellem grupper under træning, og grupper skal holdes separate, da der ellers er risiko for at samles mere end det gældende forsamlingsforbud tilskriver.

- Sammen med børn og unge må der deltage de nødvendige voksne for at afvikle aktiviteten forsvarligt. Disse voksne tæller dog med under det gældende forsamlingsforbud.

- Gruppernes sammensætning må gerne ændres fra gang til gang - men ikke undervejs i den enkelte træning..

**Retningslinjer til antal træningsgrupper og spillere pr. bane:**

Alle træningssessioner skal iagttage det gældende forsamlingsforbud. Det vil sige, at en træningsgruppe inkl. træner ikke må overstige antallet i det gældende forsamlingsforbud.

Grupperne må ikke samles, ej heller selv om de kan opretholde mere end 2 meters afstand. Grupperne må på intet tidspunkt blandes eller have noget med hinanden at gøre. Der må fx heller ikke være én træner, der styrer to træningsgrupper samtidigt.

**Anlægget/Kunstbanen**

- Anlægget ensrettes. Al Indgang via Østerbæksvej og udgang via stien langs bane 2eller stien mod Kragsbjergvej!

- Alle skal spritte hænderne af inden træningen påbegyndes. Vandposterne ved klubhuset er lukkede.

- Toiletter må benyttes til korte besøg.

Venlig hilsen

Bestyrelsen i OKS